Dernsen

Dernsen () is en Dörp in de Gemeen Amelkusen (Samtgemeen Amelkusen) in’n Landkreis Lümborg, Neddersassen.

 Geografie 

De Oort liggt in de Lümbörger Heid, knapp annerthalv Kilometer af von de Luh.

De Naveröörd sünd Rulfsen in’n Noorden, Olndörp un Wohlenbüttel in’n Noordoosten, Amelkusen, Sottörp un Etzen in’n Oosten, Rehlen un Bocken in’n Süüdoosten, Oosterehlbeck un Rehrhoff in’n Süüdwesten, Swimmbeck in’n Westen un Thansen un Soosdörp in’n Noordwesten.

 Historie 

duum|Oortsingang von Dernsen
In’n Eersten Weltkrieg sünd veer Soldaten ut Dernsen fullen oder vermisst un in’n Tweten Weltkrieg 20.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort to dat Königriek Westfalen höört un dor toeerst 1810 bet 1811 to de Mairie Rulfsen in’n Kanton Garlstörp.

De Oort weer fröher opdeelt. Een enkelten Hoff hett to dat Amt Scharnbääk tohöört un de Rest to de Amtsvaagdie Amelkusen in dat Amt Winsen. 1795 hett dat Amt Scharnbääk sien Hoff an dat Amt Winsen afgeven.Ernst Spangenberg: Sammlung der Verordnungen und Ausschreiben welche für sämmtliche Provinzen des hannoverschen Staats ergangen sind. 3. Deel (1780-1799), Hahnsche Hoffbookhandlung, Hannover 1821, Sied 777 De Oort hett von 1852 bet 1859 to dat Amt Solzhusen tohöört un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n ne’en un grötteren Kreis Lümborg tohoopgahn is.

De Oort weer fröher en egenstännige Buurschop, to de ok de Öörd Etzen, Oosterehlbeek un Rehrhoff mit bihöört hebbt. 1852 sünd de veer Öörd aver all egene Gemenen worrn. 1929 is de Oort Deel von de Gemeen Etzen worrn, de an’n 1. März 1974 mit de Gemeenreform in Neddersassen sülvs Deel von de Gemeen Amelkusen worrn is.

 Inwahnertall 

 Religion 

Dernsen is evangeelsch-luthersch präägt un höört to dat Kaspel von de Hippolit-Kark in Amelkusen.

För de Kathoolschen is de Marien-Kark in Lümborg tostännig.

 Kultur 

duum|De Ekenkroog in Dernsen
En Denkmaal för de Fullenen ut de twee Weltkrieg’ steiht in Amelkusen bi de Kark.

 Weertschop un Infrastruktur 

För Dernsen is de freewillige Füürwehr Amelkusen mit tostännig.

 Verkehr 

An Dernsen löppt de Kreisstraat 9 langs, de in’n Noordwesten na Soosdörp an de Kreisstraten K 45 un K 44 ran geiht un de in’n Süüdoosten in de Bundsstraat 209 münnt. De B 209 föhrt in’n Noordoosten över Amelkusen un Drögennindörp na Lümborg un in’n Süüdwesten över Rehrhoff op Soltau to. In Amelkusen drippt de B 209 ok op de Landsstraat 234, de in’n Noorden över Olndörp un Puunsen na Solzhusen löppt un in’n Süüdoosten över Diersbüttel na Wriel. 

De nächste Autobahn is de Autobahn 7 (Afsnidd Hamborg–Hannover). De Opfohrt 42 Ebendörp liggt so negen Kilometer in’n Noordwesten von Dernsen an de L 212.

De nächste Bahnhoff is so bi 20 Kilometer wied weg in’n Süüdoosten de Bahnhoff Wriel an de Bahnlien Ülzen–Langwedel. Op de Bahnlien Lümborg–Soltau hett dat von 1913 bet 1977 Personenverkehr geven. De Bahnhoff Soosdörp leeg in düsse Tied twee Kilometer in’n Noordwesten.

 Scholen 

De Kinner ut Dernsen gaht na de Grundschool Soosdörp.

 Footnoten 

 Weblenken 

Kategorie:Oort
Kategorie:Landkreis Lümborg